Document ID: 32010D0724

KOMISSION PÄÄTÖS,
annettu 26 päivänä marraskuuta 2010,
Euroopan yhteisön ja Sveitsin valaliiton välisen maataloustuotteiden kauppaa koskevan sopimuksen liitteen 6 muuttamista koskevasta Euroopan unionin kannasta
(2010/724/EU)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon seitsemän sopimuksen tekemisestä Sveitsin valaliiton kanssa 4 päivänä huhtikuuta 2002 tehdyn neuvoston ja, tiede- ja teknologiayhteistyötä koskevan sopimuksen osalta, komission päätöksen 2002/309/EY (1), Euratom ja erityisesti sen 5 artiklan 2 kohdan toisen alakohdan
sekä katsoo seuraavaa:
(1)
Euroopan yhteisön ja Sveitsin valaliiton välinen maataloustuotteiden kauppaa koskeva sopimus (2), jäljempänä ’maataloussopimus’, tuli voimaan 1 päivänä kesäkuuta 2002.
(2)
Maataloussopimuksen 6 artiklalla perustetaan maatalouden sekakomitea, joka vastaa maataloussopimuksen hallinnasta ja sen moitteettomasta täytäntöönpanosta.
(3)
Maataloussopimuksen 11 artiklassa säädetään, että maatalouden sekakomitea voi päättää muuttaa sopimuksen liitteitä ja liitteiden lisäyksiä.
(4)
Sekakomitea on äskettäin päättänyt muuttaa maataloussopimuksen liitteessä 6 olevaa 2 ja 3 artiklaa sekä lisäyksiä 1, 2, 3 ja 4.
(5)
Päätöksen 2002/309/EY 5 artiklan 2 kohdassa säädetään, että päättäessään unionin kannasta sekakomitean päätökseen muuttaa maataloussopimuksen liitettä 6 komissio noudattaa neuvoston päätöksen 1999/468/EY (3) 4 ja 7 artiklassa vahvistettua menettelyä. Komissiota avustaa neuvoston päätöksen 66/399/ETY (4) 1 artiklalla perustettu maataloudessa, puutarhaviljelyssä ja metsätaloudessa käytettäviä siemeniä ja lisäysaineistoa käsittelevä pysyvä komitea.
(6)
Tässä päätöksessä on määriteltävä maataloussopimuksen liitteen 6 muuttamista koskeva Euroopan unionin kanta, jonka komissio vahvistaa maatalouden sekakomiteassa.
(7)
Tässä päätöksessä säädetyt toimenpiteet ovat maataloudessa, puutarhaviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean lausunnon mukaiset,
ON PÄÄTTÄNYT SEURAAVAA:
1 artikla
Euroopan unionin kanta, joka komission on vahvistettava Euroopan yhteisön ja Sveitsin valaliiton välisen maataloustuotteiden kauppaa koskevan sopimuksen 6 artiklalla perustetussa maatalouden sekakomiteassa, perustuu tämän päätöksen liitteenä olevaan maatalouden sekakomitean päätösluonnokseen.
2 artikla
Maatalouden sekakomitean päätös on julkaistava Euroopan unionin virallisessa lehdessä sen jälkeen, kun se on hyväksytty.
Tehty Brysselissä 26 päivänä marraskuuta 2010.

Labels: 3
18
15